Tarjei Bodin Larsen

Tarjei Bodin Larsen (født 6. juni 1974 i Arendal) er en norsk billedkunstner bosatt i Oslo. 

Han er utdannet ved Statens kunstakademi i Oslo (1996–2001) og Chelsea College of Art, London (2003–2004) og har i tillegg tatt studier i filosofisk estetikk og kunsthistorie ved Universitetet i Bergen.

Larsen har blant annet hatt separatutstillinger i Overlyssalen på Kunstnerforbundet i 2005, Bomuldsfabriken Kunsthall i 2001 og 2009 og Sørlandets Kunstmuseum i 2010. Han har deltatt i en rekke gruppeutstillinger, blant annet Samle sammen. Innkjøp og gaver 2003-2006 ved Nasjonalmuseet for kunst, arkitektur og design i 2006, 10x10 ved Sørlandets Kunstmuseum i 2005 og Høstutstillingen 2002 og 2016. Han har dessuten deltatt i større utsmykkingsoppdrag.

Han mottok Ingrid Lindbäck Langaards Legat i 2003 og Christian Schive og Hustrus Legat i 2004. I 2007 ble Larsen tildelt Aust-Agder fylkeskommunes kunstnerstipend for å kunne arbeide mot en gruppeutstilling på BK i desember 2009, og en separatutstilling på SKMU i oktober 2010. Juryen begrunnet tildelingen av stipendet med at han «er en ung kunster fra regionen som har markert seg på en nasjonal kunstarena.»Sørlie, Ingjerd: «Verdifullt stipend til sørlandskunstner» i Agderposten, 1. februar 2008.

Bilder av Larsen er blant annet kjøpt inn av Nasjonalmuseet, Sørlandets Kunstmuseum, Utenriksdepartementet og private samlinger.

 Referanser 

Kategori:Norske malere
Kategori:Personer fra Arendal kommune
Kategori:Aust-Agder fylkes kunstnerstipend
Kategori:Fødsler i 1974